ai4bharat/Pralekha huggingface dataset:
பாதுகாப்பு அமைச்சகம்
கடற்படைத் தளபதிகள் மாநாடு நிறைவடைந்தது.
2018 – ம் ஆண்டுக்கான முதலாவது அரையாண்டுக் கடற்படைத் தளபதிகள் மாநாடு இன்று  நிறைவடைந்தது. இந்த 4 நாள் மாநாட்டில் பல்வேறு பிரச்சினைகள் குறித்து தீவிர விவாதங்கள் நடைபெற்றன. இந்த மாநாட்டைப் பாதுகாப்பு அமைச்சர் திருமதி. நிர்மலா சீதாராமன் தொடங்கி வைத்தார். நிகழ்ச்சியில் பேசிய அவர் இந்தோ – பசிபிக் மண்டலத்தில் இந்தியக் கடற்படை முக்கியமான சக்தியாக திகழ்கிறது என்று கூறினார். கடற்படையில் உள்ள போர்க்கப்பல் ஹெலிகாப்டர்கள், போர்க்கப்பல்களுக்கு உதவும் கப்பல்கள், நீர்மூழ்கிக்கப்பல்கள் போன்றவற்றின் தேவைக் குறைபாடுகளைக் அரசு சரிசெய்யும் என்று கடற்படைத் தளபதிகளுக்கு பாதுகாப்பு அமைச்சர் உறுதி அளித்தார். கடற்படையின் இந்தோ -பசிபிக் மண்டலத்துக்கான பாதுகாப்பு முக்கியத்துவம் வாய்ந்த நீண்டகால திறன் வளர்ப்புத் திட்டத்துக்கு பாதுகாப்பு அமைச்சகம் ஆதரவு அளிக்கும் என்று அவர் கூறினார். கடற்படைக்கு 2 – வது உள்நாட்டிலேயே தயாரிக்கப்பட்ட விமானம் தாங்கிக் கப்பலுக்கு அனுமதி அளிக்க வேண்டிய அவசியம் குறித்தும் மாநாட்டில் விவாதிக்கப்பட்டது. இந்த திட்டமும் இதர நடைமுறையில் உள்ள கப்பல் கட்டும் திட்டங்களான கன்னிவெடி எதிர்நடவடிக்கை கப்பல், கரைசேரும் நடைமேடைத்துறை, நீர்மூழ்கி எதிர்ப்பு குறைந்த ஆழத்தில் செல்லும் சிறு கப்பல்கள், நீர்மூழ்கி ஆதரவுக் கப்பல்கள், ஆராய்ச்சிக் கப்பல்கள் போன்றவை அரசின் இந்தியாவில் தயாரிப்போம் திட்டத்துக்கு முக்கியப் பங்கு அளிக்கும் என எதிர்பார்க்கப்படுகிறது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்
---
(Visitor Counter : 76
குடியரசுத் துணைத் தலைவர் செயலகம்
பெரிதாகக் கனவு கண்டு, கடினமாக உழைத்து வெற்றி பெருவீர்; குடியரசுத் துணைத் தலைவர்:
அதர்வா குழு நிறுவனங்களின் மாணவர்களிடையே கலந்துரையாடினார்.
மாணாக்கர் தாங்கள் தேர்ந்தெடுத்தத் தொழில்களில் வெற்றி பெறவும் தங்களது நோக்கங்களை அடைவதற்கும் பெரிய அளவில் கனவு கண்டு உயரிய நோக்கங்களுடன் கடுமையாக உழைக்க வேண்டுமென்று குடியரசுத் துணைத் தலைவர் திரு எம் வெங்கையா நாயுடு கூறியிருக்கிறார். மும்பையில் இன்று  ஆளுநர் மாளிகையில் அதர்வா குழு நிறுவனங்களை சேர்ந்த மாணவர்களிடையே அவர் கலந்துரையாடினார்.
முன்னாள் குடியரசுத் தலைவர் டாக்டர் ஏ பி ஜெ அப்துல்கலாம், பிரதமர் திரு நரேந்திரமோடி ஆகியோர் எளிமையான பின்னணியிலிருந்து உயர்ந்து, மிக உயரிய நிலைமைகளை அடைந்ததற்கு கடுமையான உழைப்பும், ஒழுக்கமும் உறுதிப்பாடுமே காரணம் என்று அவர் கூறினார். விரைவாக மாறிவரும் இன்றைய உலகில் கல்விப்பாடத் திட்டங்கள் மாணவர்கள் உரிய வேலைவாய்ப்பு பெறுவதற்கும் அல்லது சுயமாக தொழில் தொடங்குவதற்கும் ஏற்ற திறன்களை வழங்குவதாக அமைய வேண்டுமென்று குடியரசுத் துணைத் தலைவர் வலியுறுத்தினார். பட்டங்களை பெறுவது மட்டுமே போதாது, கல்வி, இளைஞர்களை ஞானமும், அதிகாரமும் பெற்றவர்களாக மாற்ற வேண்டும் என்று அவர் கூறினார். இந்தியர்களுக்கு இயல்பாகவே இருக்கும் திறன்களை, திறன் மேம்பாட்டு திட்டங்கள் மூலம் பயன்படுத்திக் கொள்ள வேண்டும் என்றும் அவர் கூறினார்.
நாட்டின் பண்பாடு, வரலாறு, பாரம்பரியம் ஆகியவற்றை நன்கு அறிந்து கொள்ள வேண்டுமென்று அவர் மாணவர்களை கேட்டுக்கொண்டார். சமயங்களுடன் பண்பாட்டுக்கு தொடர்பு ஏதுமில்லை என்றும், பண்பாடு என்பது ஒரு வாழ்க்கைமுறை எனில் சமயம் என்பது வழிபாடுமுறை என்பதை புரிந்து கொள்ள வேண்டுமென்றும் அவர் கூறினார். துரதிருஷ்டவசமாக ஒரு சிலர் இரண்டையும் தவறாக புரிந்து கொண்டுள்ளனர் என்றார். இந்து என்பது ஒரு சமயமல்ல, அது ஒரு பண்பாட்டுக் குறியீடு என்று அவர் விளக்கினார்.
மாணவர்கள் முதலில் தங்களது தாய்மொழியில் திறன் பெற வேண்டும் என்று வலியுறுத்திய திரு வெங்கையா நாயுடு, அதன் பின்னர் ஆங்கிலம் உள்ளிட்ட பலவேறு மொழிகளை கற்கலாம் என்றார். ஆங்கிலத்தின் மேல் உள்ள மோகம் காரணமாக நமது தாய்மொழியை மறந்து விடுகிறோம் என்றும் தாய்மொழியில்தான் நாம் நமது கருத்துகளை தெளிவாக எடுத்துரைக்க முடியும் என்றும் அவர் கூறினார். அனைத்துப் பள்ளகளிலும் தாய்மொழியை பயிற்று மொழியாக இல்லாவிட்டாலும், ஒரு பாடமாக மட்டுமாவது கற்பிப்பதை மாநில அரசுகள் உறுதி செய்ய வேண்டுமென்று குடியரசுத் துணைத் தலைவர் கேட்டுக் கொண்டார்.
சமயம், மண்டலம், சாதி ஆகியவற்றின் பெயரால் வேறுபாடுகளை உருவாக்கும் முயற்சிகளை குறை கூறிய அவர், இத்தகைய முயற்சிகள் முட்டாள்தனமானவை என்றார். நாட்டின் முன்னேற்றத்திற்கு விவசாயமும் தொழில்துறையும் சம அளவில் முக்கியமானவை என்று அவர் கூறினார்.
நாடாளுமன்றத்திலும் மாநில சட்டப்பேரவைகளிலும் அலுவல் நடைபெறாமல் நடவடிக்கைகள் முடங்குவது குறித்து கவலை தெரிவித்த மக்களவை தலைவருமான குடியரசுத் தலைவர், ஆக்கப்பூர்வமான விவாதங்களின் அவசியத்தை வலியுறுத்தினார். விவாதம், வலியுறுத்துதல், முடிவெடுத்தல் ஊக்குவிக்கப்பட்டு இடையூறு செய்யும் போக்கு தவிர்க்கப்பட வேண்டுமென்று அவர் மக்கள் பிரதிநிதிகளை கேட்டுக்கொண்டார். மேம்பாட்டு அலுவல் பட்டியலை முன்னெடுத்துச் செல்ல அரசியல் கட்சிகளின் மீது நிர்பந்தம் கொண்டுவர வேண்டும் என்று திரு வெங்கையா நாயுடு கூறினார்.
சுரங்கங்கள் அமைச்சகம்
ஒட்டுமொத்த கனிம உற்பத்தி 2023 மே மாதத்தில் 6.4% அதிகரிப்பு
2023 மே மாதத்திற்கான சுரங்கம் மற்றும் குவாரித் துறையின் கனிம உற்பத்தி குறியீடு  128.1 ஆக உள்ளது, இது 2022 மே மாத அளவோடு ஒப்பிடும்போது 6.4% அதிகமாகும். இந்திய சுரங்க பணியகத்தின்  தற்காலிக புள்ளிவிவரங்களின்படி, 2022-23 ஏப்ரல் முதல் மே வரையிலான காலத்திற்கான ஒட்டுமொத்த வளர்ச்சி முந்தைய ஆண்டின் இதே காலகட்டத்துடன் ஒப்பிடும்போது 5.8% சதவீதமாகும்.
2023 மே மாதத்தில் முக்கியமான கனிமங்களின் உற்பத்தி அளவு: நிலக்கரி 762 லட்சம் டன், பழுப்பு நிலக்கரி 35 லட்சம் டன், பெட்ரோலியம்  25 லட்சம் டன், இரும்புத் தாது 253 லட்சம் டன் , சுண்ணாம்புக்கல் 387 லட்சம் டன், இயற்கை எரிவாயு  2838 மில்லியன் கன மீட்டர், பாக்சைட் 2386000, குரோமைட் 372000, தாமிரம் 9000, ஈயம் 33000, மாங்கனீஸ் தாது 329000, துத்தநாகம் 133000, பாஸ்போரைட் 140000, மாக்னசைட் 11000 டன்கள், தங்கம் 97 கிலோ .
2022 மே மாதத்தை விட 2023 மே மாதத்தில் நேர்மறையான வளர்ச்சியைக் காட்டும் முக்கிய கனிமங்கள் பின்வருமாறு: மாங்கனீசு தாது , மேக்னசைட் , தாமிரம் , குரோமைட் , இரும்புத் தாது , சுண்ணாம்புக்கல் , ஈயம் , நிலக்கரி , பாக்சைட் . அதே நேரத்தில், எதிர்மறையான வளர்ச்சியைக் காட்டும் பிற முக்கிய கனிமங்கள் பின்வருமாறு: இயற்கை எரிவாயு , பெட்ரோலியம்  , பாஸ்போரைட்  மற்றும் பழுப்பு நிலக்கரி .
வணிகம் மற்றும் தொழில்துறை அமைச்சகம்
தடையற்ற வர்த்தக உடன்படிக்கை, படிப்படியாக அதன் பலன்களை விரைந்து பெறுவதை நோக்கிய அர்ப்பணிப்பு நடவடிக்கையைப் பகிர்ந்து கொள்ள இந்தியா- இங்கிலாந்து உறுதி
இந்தியா –இங்கிலாந்து இடையிலான 14-வது கூட்டுப் பொருளாதார, வர்த்தகக் குழு கூட்டம் ஜூலை 24-ஆம் தேதி மெய்நிகர் வடிவில் நடைபெற்றது. இந்தக் கூட்டத்திற்கு, மத்திய வர்த்தகம் மற்றும் தொழில்துறை அமைச்சர் திரு. பியூஷ் கோயல், இங்கிலாந்து சர்வதேச வர்த்தக அமைச்சர் திருமிகு. எலிசபெத் டிரஸ் ஆகியோர் கூட்டாகத் தலைமை வகித்தனர். மத்திய வர்த்தகம் மற்றும் தொழில்துறை இணையமைச்சர் திரு. ஹர்தீப் சிங் பூரி, இங்கிலாந்து சர்வதேச வர்த்தக இணையமைச்சர் திரு. ரணில் ஜெயவர்தனா ஆகியோர் கூட்டத்தில் கலந்து கொண்டு அமைச்சர்களுக்குத் துணை புரிந்தனர்.
தடையற்ற வர்த்தக உடன்படிக்கை, படிப்படியாக அதன் பலன்களை விரைந்து பெறுவதை நோக்கிய அர்ப்பணிப்பு நடவடிக்கையைப் பகிர்ந்து கொள்ள திரு. கோயல், திருமிகு.டிரஸ் ஆகியோர் இசைவு தெரிவித்தனர். பேச்சுவார்த்தையைத் தீவிரப்படுத்த இணையமைச்சர்கள் பூரி, ஜெயவர்த்தனா ஆகியோர் மாதாந்திர அடிப்படையில் கூட்டங்களை நடத்துவார்கள். பேச்சுவார்த்தையை முன்னெடுத்துச் செல்ல 2020 இலையுதிர் காலத்தில் புதுதில்லியில் திரு. கோயல் மற்றும் டிரஸ் இடையே கூட்டம் நடத்த ஒப்புக்கொள்ளப்பட்டது. வாழ்க்கை அறிவியல், சுகாதாரம், தகவல் தொடர்பு தொழில்நுட்பம், உணவு, பானம் குறித்த இணை தலைவர்கள் தலைமையிலான கூட்டுப் பணிக்குழுக்கள், கடந்த கூட்டுப் பொருளாதார, வர்த்தகக்குழுக் கூட்டத்தின் போது அமைச்சர்களுக்கு அளிக்கப்பட்ட பரிந்துரைகளின் படி அமைக்கப்பட்டது.
முறையான பேச்சு வார்த்தைகளுக்குப் பின்னர், மத்திய வர்த்தகம் மற்றும் தொழில்துறை இணையமைச்சர் திரு. ஹர்தீப் சிங் பூரி, இங்கிலாந்து சர்வதேச வர்த்தக இணையமைச்சர் திரு. ரணில் ஜெயவர்த்தனா, அந்நாட்டின் முதலீட்டுத் துறை இணையமைச்சர் திரு. கெர்ரி கிரிம்ஸ்டோன் ஆகியோர் தலைமையில் நடந்த முழுமையான அமர்வில், சிஐஐ தலைமை இயக்குநர் திரு. சந்திரஜித் பானர்ஜி, இந்தியா-இங்கிலாந்து தலைமை செயல்அதிகாரிகள் அமைப்பின் இணைத் தலைவர் திரு. அலய் பிரமல் உள்ளிட்ட தொழில் நிறுவன தலைவர்களுடன் கலந்துரையாடினர்.
இந்தியாவுக்கும், இங்கிலாந்துக்கும் நீண்டகாலமாக நிலவி வரும் வர்த்தகம் மற்றும் பொருளாதார உறவுகளைப் புதுப்பிக்கவும், புத்துயிரூட்டவும், இருதரப்பும் பேச்சுவார்த்தையை திறந்த மனதுடன் அணுகின. இரு தரப்பும், சுகாதாரத் துறையில், குறிப்பாக தற்போதைய கோவிட்-19 பெருந்தொற்றுக் காலத்தில், ஒத்துழைக்க உறுதிபூண்டுள்ளன.
உணவுப் பதப்படுத்துதல் தொழிற்சாலைகள் அமைச்சகம்
உணவுப் பதப்படுத்தும் தொழில்கள், அதன் திட்டங்கள் மூலம், நாடு முழுவதும் திறமையான விநியோகச் சங்கிலியுடன் உணவுப் பதப்படுத்துதல் / பாதுகாப்பு உள்கட்டமைப்பை மத்திய உணவுப் பதப்படுத்துதல் அமைச்சகம் வலுப்படுத்த உதவுகிறது
உணவுப் பதப்படுத்தும் தொழில்துறை அமைச்சகம், அதன் திட்டங்கள் மூலம், நாடு முழுவதும் திறமையான விநியோகச் சங்கிலியுடன் உணவு பதப்படுத்துதல் / பாதுகாப்பு உள்கட்டமைப்பை வலுப்படுத்த உதவுவதுடன், அதன் மூலம் உற்பத்தி மற்றும் செயலாக்கத் திறன் மற்றும் அறுவடைக்குப் பிந்தைய இழப்புகளுக்கு இடையிலான இடைவெளியைக் குறைக்கிறது. 2016-17 முதல், பிரதமரின் கிசான் சம்பதா திட்டத்தை செயல்படுத்தி வருகிறது. இதன் கீழ் முடிக்கப்பட்ட திட்டங்கள் சுமார் 194 லட்சம் மெட்ரிக் டன் பாதுகாப்பு மற்றும் செயலாக்கத் திறனை உருவாக்கியுள்ளது.
தற்சார்பு இந்தியா இயக்கத்தின் ஒரு பகுதியாக, மத்திய அரசின் மைக்ரோ உணவுப் பதப்படுத்தும் நிறுவனங்களை அமைச்சகம் செயல்படுத்தி வருகிறது என்று மத்திய உணவுப் பதப்படுத்தும் தொழில்துறை இணை அமைச்சர் திரு பிரஹலாத் சிங் படேல் மக்களவையில் ஒரு கேள்விக்கு எழுத்துப்பூர்வமாக பதிலளித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1896931
பெண்கள் மற்றும் குழந்தை நலன் அமைச்சகம்
சமூக சேவையில் தொடர்ந்து சிறப்பாக செயல்படும் பெண்களை, சிஐஐ வருடாந்திர மாநாடு 2023-ல் மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிர்தி ஸூபின் இரானி பாராட்டினார்
சமூக சேவையில் தொடர்ந்து சிறப்பாக செயல்படும் பெண்களை நேற்று நடைபெற்ற சிஐஐ வருடாந்திர மாநாடு 2023-ல் மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிர்தி ஸூபின் இரானி பாராட்டினார்.
சுகாதார கவனிப்பு, கல்வி, தொழில் முயற்சி போன்ற துறைகளில் அதிகளவில் பங்களிப்பு செய்த இவர்கள், மாற்றங்களை உருவாக்குவோர், அடித்தள நிலையின் தலைவர்கள் என்று திருமதி ஸ்மிர்தி ஸூபின் இரானி ட்விட்டர் பதிவில் தெரிவித்துள்ளார்.
பாதுகாப்பு அமைச்சகம்
விரைவுபடுத்துவதற்காக சென்னை ஐஐடி உடன் இந்திய விமானப்படை புரிந்துணர்வு ஒப்பந்தத்தில் கையெழுத்து
இந்திய விமானப்படையின் தேவைகளை பூர்த்தி செய்வதற்கான பல்வேறு வளர்ச்சித் திட்டங்களுக்காக இந்திய விமானப்படை மற்றும் ஐஐடி மெட்ராஸ் ஆகியவை ஏப்ரல் 13 அன்று புரிந்துணர்வு ஒப்பந்தம் ஒன்றில் கையெழுத்திட்டன.
இந்திய விமானப்படையின் தலைமை பராமரிப்பு தள தலைமை பொறியியல் அதிகாரி  ஏர் கமோடோர் எஸ் பஹுஜா மற்றும் சென்னை ஐஐடி ஏரோஸ்பேஸ் இன்ஜினியரிங் துறைத் தலைவர் பேராசிரியர் எச் எஸ் என் மூர்த்தி ஆகியோர் தில்லி துக்ளகாபாத் விமானப்படை நிலையத்தில் இந்த புரிந்துணர்வு ஒப்பந்தத்தில் கையெழுத்திட்டனர்.
தற்சார்பு இந்தியா சுதேசமயமாக்கல் முயற்சிகளை விரைவுபடுத்துவதை சென்னை ஐஐடி உடனான இந்திய விமானப்படை புரிந்துணர்வு ஒப்பந்தம் நோக்கமாகக் கொண்டுள்ளது. இந்த புரிந்துணர்வு ஒப்பந்தத்தின் கீழ், தொழில்நுட்ப மேம்பாடு மற்றும் பல்வேறு ஆயுத அமைப்புகளுக்கான உள்நாட்டுத் தீர்வுகளைக் கண்டறிவதில் முக்கிய கவனம் செலுத்தும் பகுதிகளை விமானப்படை அடையாளம் கண்டுள்ளது. சாத்தியக்கூறு ஆய்வுகள் மற்றும் முன்மாதிரி மேம்பாட்டிற்கான ஆராய்ச்சி குறித்த ஆலோசனைகளை சென்னை ஐஐடி வழங்கும்.
இந்திய விமானப்படையின் தலைமை பராமரிப்பு தளத்தின் கள செப்பனிடுதல் பணிமனைகளின் உள்நாட்டுமயமாக்கல் முயற்சிகளுக்கு சென்னை ஐஐடி உடனான இந்திய விமானப்படையின் புரிந்துணர்வு ஒப்பந்தம் குறிப்பிட்ட அளவு பங்காற்றும். இதன் மூலம் நீடித்த திறன் மற்றும் மேலாண்மை வளர்ந்து, தற்சார்புக்கு வழிவகுக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816278
புவி அறிவியல் அமைச்சகம்
அந்தமான் நிக்கோபார் தீவுகளில் மிகக் கன மழையும், ஆந்திரக் கடலோரப் பகுதிகள், ஏனாம், ராயலசீமா, கடலோர & தெற்கு உள் கர்நாடகம், கேரளா & மாஹி ஆகியப் பகுதிகளில் கன மழையும் இன்று  பெய்யக்கூடும்
அந்தமான் நிக்கோபார் தீவுகளில் மிகக் கன மழையும், ஆந்திரக் கடலோரப் பகுதிகள், ஏனாம், ராயலசீமா, கடலோர மற்றும் தெற்கு உள் கர்நாடகம், கேரளா & மாஹி ஆகிய பகுதிகளில் கன மழையும் இன்று  பெய்யக்கூடும்.
இது தொடர்பாக இந்திய வானிலை மையம் இன்று வெளியிட்டுள்ள அறிக்கையில் தென்மேற்கு பருவமழை அந்தமான் கடல் பகுதியில் இன்று தொடங்கும். இதன் காரணமாக, தமிழகம், புதுச்சேரி, காரைக்கால், லட்சத் தீவுகள் ஆகிய பகுதிகளில் ஆங்காங்கே மழை பெய்ய வாய்ப்பு உள்ளது.
மேலும் வரும் 24, 25 ஆகிய தேதிகளில் தமிழகம், புதுச்சேரி, காரைக்கால் ஆகிய பகுதிகளில் ஒரு சில இடங்களில் கனமழை பெய்யக்கூடும். இந்த நாட்களில் மணிக்கு 55 முதல் 65 கி.மீ வேகத்தில் காற்று வீசக்கூடும் என்பதால் மீனவர்கள் கடலுக்கு செல்ல வேண்டாம் என அறிவிக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் : https://pib.gov.in/PressReleasePage.aspx?PRID=1720492
•••••••••••••••
(Visitor Counter : 131
இளைஞர் நலன் மற்றும் விளையாட்டு அமைச்சகம்
கேலோ இந்தியா திட்டங்கள்
கேலோ இந்தியா எனும் விளையாட்டுக்கான திட்டம் ரூ.1756 கோடி பட்ஜெட் ஒதுக்கீட்டுடன் 2017 ஆம் ஆண்டு அக்டோபர் மாதம் தொடங்கப்பட்டது. இந்தத் திட்டத்தின்கீழ், மாநில வாரியான நிதி ஒதுக்கீடு பட்ஜெட்டில் அறிவிக்கப்படவில்லை. பின்னர், மாநிலங்களின் சாத்தியற்கேற்ப திட்டங்கள் அனுமதிக்கப்பட்டன. நிதியும் திட்டத்திற்கு ஏற்ப விடுவிக்கப்பட்டது.
இளைஞர் நலன் மற்றும் விளையாட்டுகள் துறை இணையமைச்சர்  திரு. கிரண் ரிஜிஜூ மாநிலங்களவையில் இன்று எழுத்துமூலம் அளித்த பதிலில் இதனைத் தெரிவித்தார்.
இதன்படி, 28 மாநிலங்கள் மற்றும் யூனியன் பிரதேசங்களுக்கு மொத்தம் 173 திட்டங்கள் அனுமதிக்கப்பட்டு, ரூ.1226.62 கோடி ஒதுக்கப்பட்டது. இதில் ரூ.580.62 கோடி விடுவிக்கப்பட்டுள்ளது.
தமிழ்நாட்டிற்கு இரண்டு திட்டங்கள் அனுமதிக்கப்பட்டு, ரூ.14 கோடி ஒதுக்கப்பட்டது. இதில் ரூ.7 கோடி விடுவிக்கப்பட்டுள்ளது. புதுச்சேரிக்கு இரண்டு திட்டங்கள் அனுமதிக்கப்பட்டு, ரூ.12 கோடி ஒதுக்கப்பட்டது. இதில் ரூ.5 கோடி விடுவிக்கப்பட்டுள்ளது என்றும் அவர் கூறினார்.
மேலும் விவரங்களுக்கு www.pib.nic.in இணையதளத்தைக் காணலாம்.
பிரதமர் அலுவலகம்
ராஜஸ்தான் ஜலோரில் நடந்த பஸ் விபத்தில், ஏற்பட்ட உயிரிழப்புக்கு பிரதமர் இரங்கல்
ராஜஸ்தான் ஜலோரில் நடந்த பஸ் விபத்து காரணமாக ஏற்பட்ட உயிரிழப்பு சம்பவத்துக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் விடுத்துள்ள சுட்டுரையில், ‘‘ராஜஸ்தான் ஜலோரில் ஏற்பட்ட பஸ் விபத்து செய்தி மிகுந்த வேதனை அளிக்கிறது. இந்த விபத்தில் பலர் உயிரிழந்துள்ளனர். அவர்களின் குடும்பத்தினருக்கு எனது இரங்கலை தெரிவித்துக் கொள்கிறேன். காயமடைந்தோர் விரைவில் குணமடைய வேண்டுகிறேன்’’ என குறிப்பிட்டுள்ளார்.
-----
(
பிரதமர் அலுவலகம்
பிரதமர் கன்னியாகுமரியில் வளர்ச்சித் திட்டங்களைத் தொடங்கி வைத்தார்
பிரதமர் திரு நரேந்திர மோடி மதுரைக்கும் சென்னைக்கும் இடையேயான தேஜஸ் விரைவு ரயிலை இன்று  கொடியசைத்துத் தொடங்கி வைத்தார். கன்னியாகுமரியில் நடைபெற்ற பொது நிகழ்ச்சியில் ராமேஸ்வரத்திற்கும், தனுஷ்கோடிக்கும் இடையேயான ரயில் இணைப்பை புனரமைப்பதற்கான அடிக்கல் நாட்டியதோடு, பாம்பன் பாலத்தை நவீனப்படுத்துவதற்கான திட்டத்தையும் அவர் தொடங்கி வைத்தார். மேலும், சில சாலைத்திட்டங்களையும் பிரதமர் தொடங்கி வைத்தார்.
பொது மக்களிடையே உரையாற்றிய பிரதமர், துணிவான விங் கமாண்டர் அபிநந்தன் தமிழ்நாட்டைச் சேர்ந்தவர் என்பதில் ஒவ்வொரு இந்தியனும் பெருமை அடைவதாகக் கூறினார்.
சில நாட்களுக்கு முன்பு காந்தி அமைதி விருதைப் பெற்ற விவேகானந்தா கேந்திரத்திற்கும் அவர் வாழ்த்துக்கள் தெரிவித்தார்.
தேஜஸ் விரைவு ரயில் மிக நவீனமான ரயில்களில் ஒன்று என்று தெரிவித்த அவர், “இந்தியாவில் தயாரிப்போம் ” திட்டத்திற்கு அது ஆகச் சிறந்த எடுத்துக்காட்டு என்றார்.
50 ஆண்டுகளுக்கு முன்பு 1964-ஆம் ஆண்டில் பேரிடரால் சேதமடைந்த ராமேஸ்வரம் – தனுஷ்கோடி ரயில் தடம் இதுவரை கவனிக்கப்படவில்லை என்றும் எப்போதும் நடக்காது என்பதைவிட தாமதமாவது பரவாயில்லை என்றும் அவர் தெரிவித்தார்.
பிரதம மந்திரி கிஸான் சம்மான் நிதித் திட்டத்தின் ஒரு பகுதியாக சுமார் 1.1 கோடிக்கும் கூடுதலான விவசாயிகள் தங்களது வங்கிக் கணக்குகளில் ஏற்கனவே முதல் தவணைத் தொகையை பெற்றிருப்பதாகக் கூறினார். பிப்ரவரி மாதம் ஒன்றாம் தேதியன்று அறிவிக்கப்பட்ட இந்தத் திட்டம் அதே மாதத்திலேயே செயல்படுத்தப்பட்டிருப்பதாக அவர் தெரிவித்தார். “24 நாட்களில் இந்தத் திட்டம் செயல்படுத்தப்படுவதை உறுதி செய்வதற்கு நாங்கள் 24 மணி நேரமும் அயராமல் பணியாற்றினோம்” என்று அவர் கூறினார். கடினமாக உழைக்கும் விவசாயப் பெருமக்கள், பத்து ஆண்டுகளில் சுமார் 7.5 லட்சம் கோடி ரூபாய் பெற்றிருப்பார்கள் என்று பிரதமர் குறிப்பிட்டார்.
மக்கள் அரசிடமிருந்து நேர்மை, வளர்ச்சி, முன்னேற்றம், வாய்ப்புக்கள் மற்றும் பாதுகாப்பை கோருவதாகப் பிரதமர் கூறினார்.
பாதுகாப்பு பற்றி பேசுகையில், இந்தியா, பல ஆண்டுகளாக பயங்கரவாதம் எனும் தீமையை எதிர்கொண்டு வருவதாகவும், பயங்கரவாதத்தைப் பொறுத்தவரை, இனி இந்தியா, உதவியற்று இருக்காது என்பதுதான் தற்போதுள்ள வித்தியாசம் என்றும் தெரிவித்தார். தற்போதுள்ளது புதிய இந்தியா என்று குறிப்பிட்ட அவர், இது பயங்கரவாதிகள் இழைத்த பாதிப்பை வட்டியுடன் திருப்பித்தரும் என்றார். தேசிய பாதுகாப்பைப் பொறுத்தவரை, நாம் முதலில் இந்தியர்கள், இந்தியர்கள் மட்டுமே என்று பிரதமர் கூறினார்.
ஊழலுக்கு எதிராக மத்திய அரசு எடுத்து வரும் நடவடிக்கைகளையும் பிரதமர் விரிவாக எடுத்துரைத்தார்
----
(Visitor Counter : 262
நிதி அமைச்சகம்
சர்வதேச நிதி சேவைகள் மையங்கள் ஆணையத்தின் சர்வதேச சில்லரை வர்த்தக மேம்பாடு குறித்த வல்லுநர்களின் இரண்டாவது இடைக்கால அறிக்கை சமர்ப்பிப்பு
சர்வதேச நிதி சேவைகள் மையங்கள் ஆணையத்தின் சர்வதேச சில்லரை வர்த்தக மேம்பாடு குறித்த வல்லுநர்களின் இரண்டாவது இடைக்கால அறிக்கை, அந்த ஆணையத்தின் தலைவரிடம் இன்று சமர்ப்பிக்கப்பட்டது.
இந்த ஆணையத்தின் வங்கி சம்பந்தப்பட்ட முதல் இடைக்கால அறிக்கை கடந்த செப்டம்பர் 11 ஆம் தேதி அளிக்கப்பட்டது. வெளிநாடு வாழ் இந்தியர்கள் ஆயுள் காப்பீடுத் திட்டத்தில் முதலீடு செய்வது முதலிய பல்வேறு கருத்துக்கள் குறித்து இன்று சமர்ப்பிக்கப்பட்ட அறிக்கையில் தெரிவிக்கப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666844
-----
(Visitor Counter : 79
சிறப்பு சேவைகள் மற்றும் கட்டுரைகள்
அஸ்ஸாம் ரைஃபிள் காவல்படைக்கான கணினி முறைத் தேர்வு-2021-ஐமத்திய அரசுப் பணியாளர் தேர்வாணையம்வரும் 16-ஆம் தேதி முதல் நடத்தவுள்ளது
சிஏஎஃப்எஸ் , என்.ஐ.ஏ, எஸ்.எஸ்.எஃப் மற்றும் அஸ்ஸாம் ரைஃபிள் காவல்படைக்கானகணினி முறைத் தேர்வைமத்திய அரசுப் பணியாளர் தேர்வாணையம்  வரும் 16-ஆம் தேதி முதல் டிசம்பர் 16-ஆம் தேதி வரை 21 நாட்களுக்கு நடத்தவுள்ளது.
தென் மண்டலத்தில், 4,38,161விண்ணப்பதாரர்கள் இத்தேர்வை எழுத அனுமதிக்கப்பட்டுள்ளனர். இந்தத் தேர்வுகள், தமிழ்நாட்டில் சென்னை, கோயம்புத்தூர், மதுரை, திருச்சிராப்பள்ளி மற்றும் திருநெல்வேலியிலும், ஆந்திராவில் குண்டூர், கர்னூல், ராஜமுந்திரி, திருப்பதி, விஜயவாடா மற்றும் விசாகப்பட்டினம் ஆகிய இடங்களிலும், தெலங்கானாவில் ஹைதராபாத், வாரங்கல் என மொத்தம் 20இடங்களில் 26மையங்களில் நடைபெறவுள்ளது.
தென் மண்டலத்தில் இந்த தேர்வுகள் நவம்பர் 16-ஆம் தேதி முதல் டிசம்பர் 15-ஆம் தேதி வரை 21 நாட்கள், 3 சுழற்சிகளாக நடத்துகிறது. அதாவதுகாலை9 மணி முதல் 10.30,நண்பகல் 12.30 முதல் பிற்பகல் 2, மாலை 4 முதல் 5.30 வரை இந்தத் தேர்வு நடைபெறும்.
தேர்வுக்கான மின்னணு அனுமதி சீட்டுகளை, தேர்வாணையத்தின் இணையதளத்தில் இருந்து, தேர்வு தேதிக்கு நான்கு நாட்கள் முன்பிருந்து பதிவிறக்கம் செய்து கொள்ளலாம். இதுபற்றிய தகவல்கள் விண்ணப்பதாரர்களுக்கு அவர்களது செல்போனில் குறுந்தகவல் மூலமாகவும், மின்னஞ்சல் வாயிலாகவும் தெரிவிக்கப்பட்டுள்ளது.
விண்ணப்பதாரர்கள் கைக்கடிகாரம், புத்தகங்கள், காகிதத் துண்டுகள், பத்திரிகைகள், மின்னணு சாதனங்கள்  தேர்வு கூடத்திற்குள் அனுமதிக்கப்படாது. தடை செய்யப்பட்ட இந்தப் பொருட்களை யாராவது வைத்திருப்பது கண்டுபிடிக்கப்பட்டால் சம்பந்தப்பட்ட விண்ணப்பதாரரின் விண்ணப்பம் ரத்து செய்யப்படுவதுடன், அவர்கள் மீது சட்ட / குற்றவியல் ரீதியான நடவடிக்கை மேற்கொள்ளப்பட்டு, மூன்று முதல் ஏழு ஆண்டுகளுக்கு தேர்வு எழுத தடை விதிக்கப்படும்.
மின்னணு வடிவிலான தேர்வு நுழைவுச்சீட்டு மற்றும் அசல் அடையாள அட்டை எடுத்துவராத விண்ணப்பதாரர்கள் தேர்வு கூடத்திற்குள் அனுமதிக்கப்பட மாட்டார்கள். தேர்வுக்கூட அனுமதி சீட்டில் பார் கோடு தெளிவாக தெரியும் வகையில் இருக்க வேண்டும்.
மேல் விவரங்கள் / சந்தேகங்களுக்கு தேர்வாணையத்தின் தென்மண்டல அலுவலகத்தின் உதவி எண்  உதவி எண் மூலம் தொடர்பு கொள்ளலாம்.
கொவிட்-19 தொற்றைக் கருத்தில் கொண்டு
(ஆணையம் தேவையான நடவடிக்கைகளை எடுத்துள்ளது. தேர்வுகளை சுமூகமாகவும் பாதுகாப்பாகவும் நடத்தும் வகையில் மின்னணு வடிவிலான நுழைவுச் சீட்டில் கொடுக்கப்பட்டுள்ள அறிவுறுத்தல்களை விண்ணப்பதாரர்கள் பின்பற்ற வேண்டும் என்று மத்திய அரசுப் பணியாளர் தேர்வாணையத்தின் இணைச் செயலரும், தென்மண்டல இயக்குநருமான திரு. கே. நாகராஜா கேட்டுக் கொண்டுள்ளார்.
பாதுகாப்பு அமைச்சகம்
ஒடிசாவின் கடற்கரைக்கு அப்பால் பாதுகாப்பு ஆராய்ச்சி மற்றும் மேம்பாட்டு அமைப்பு திடஎரிபொருள் கொண்ட செலுத்துவாகன தொழில்நுட்பத்தை வெற்றிகரமாக பரிசோதித்துள்ளது
ஒடிசாவின் கடற்கரைக்கு அப்பால் பாதுகாப்பு ஆராய்ச்சி மற்றும் மேம்பாட்டு அமைப்பு திடஎரிபொருள் கொண்ட செலுத்துவாகன  தொழில்நுட்பத்தை 2022 ஏப்ரல் 8, அன்று வெற்றிகரமாக பரிசோதித்துள்ளது. சிக்கலான ஏவுகணை செலுத்தும் முறையில் தொடர்புடைய அனைத்து முக்கியமான சாதனங்களின் செயல்பாட்டு தன்மையும், திட்டத்தின் நோக்கங்களை எட்டுவதும் வெற்றிகரமாக பரிசோதிக்கப்பட்டன.
எஸ்எஃப்டிஆர் அடிப்படையிலான ஏவுகணை செலுத்தும் தொழில்நுட்பம். வான்வழியிலான அச்சுறுத்தல்களைக் கண்டறிந்து தொலைதூர இலக்குகளை சூப்பர் சானிக் வேகத்தில் தாக்க வல்லது. ஐதராபாத், புனே, ஆகிய இடங்களில் உள்ள டிஆர்டிஓ பரிசோதனைக் கூடங்களின் ஒத்துழைப்புடன் ஐதராபாதில் உள்ள பாதுகாப்பு ஆராய்ச்சி மற்றும் மேம்பாட்டு சோதனைக் கூடம் எஸ்எஃப்டிஆர் தொழில்நுட்பத்தை உருவாக்கியுள்ளது.
எஸ்எஃப்டிஆர் சோதனையை வெற்றிகரமாக நடத்தியதற்காக டிஆர்டிஓ-வை பாதுகாப்பு அமைச்சர் திரு ராஜ்நாத் சிங் பாராட்டியுள்ளார். நாட்டின் முக்கியமான ஏவுகணை தொழில்நுட்பத்தை உருவாக்குவதை நோக்கிய முக்கியமான மைல்கல்லாகும் இது என்று அவர் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1814813
----
(Visitor Counter : 129
பிரதமர் அலுவலகம்
க்ரிஷி கர்மான் விருதுகளை பிரதமர் வழங்குகிறார்
பிரதமரின் கிசான் நிதியுதவித் திட்டத்தின்கீழ் 3-வது தவணையாக 6 கோடி பயனாளிகளுக்கு தலா 2,000 ரூபாயை பிரதமர் விடுவிக்கவுள்ளார்
கர்நாடக மாநிலம் தும்கூரில் வியாழக்கிழமை 02.01.2020 அன்று நடைபெறும் பொதுக்கூட்டத்தில், க்ரிஷி கர்மான் விருதுகளையும், மாநிலங்களுக்கான விருதுகளையும் பிரதமர் திரு நரேந்திர மோடி வழங்கவுள்ளார். முன்னோடி விவசாயிகளுக்கான வேளாண் அமைச்சரின் க்ரிஷி கர்மான் விருதுகளையும் அவர் வழங்கவுள்ளார்.
இந்த நிகழ்ச்சியில், பிரதமரின் கிசான்  திட்டத்தின்கீழ், டிசம்பர் 2019-மார்ச் 2020 வரையிலான காலத்திற்குரிய 3-வது தவணையாக தலா ரூ.2000-மும் விடுவிக்கப்படவுள்ளது. இதன்மூலம் சுமார் 6 கோடி பயனாளிகள் பயனடைவார்கள். 8 மாநிலங்கள் / யூனியன் பிரதேசங்களைச் சேர்ந்த பயனாளிகளுக்கு பிரதமரின் கிசான் திட்ட உதவி வழங்குவதற்கான சான்றிதழ்களையும், இந்த நிகழ்ச்சியில் பிரதமர் பயனாளிகளிடம் ஒப்படைக்கவுள்ளார்.
இதே நிகழ்ச்சியில், தமிழ்நாட்டைச் சேர்ந்த தேர்ந்தெடுக்கப்பட்ட மீனவர்களுக்கு, ஆழ்கடல் மீன்பிடி கலன்கள் மற்றும் மீன்பிடி கலன்களுக்கான டிரான்ஸ்பாண்டர்களையும் பிரதமர் ஒப்படைக்கவுள்ளார்.
கர்நாடகத்தைச் சேர்ந்த தேர்ந்தெடுக்கப்பட்ட விவசாயிகளுக்கு கிசான் கிரெடிட் கார்டுகளையும் அவர் வழங்கவுள்ளார்.
விழா நடைபெறும் வளாகத்தில் ஏற்பாடு செய்யப்பட்டுள்ள கண்காட்சியை பார்வையிடும் பிரதமர், அங்கு நடைபெறும் பொதுக் கூட்டத்திலும் உரையாற்றுகிறார்.
விண்வெளித்துறை
நாசா மற்றும் இஸ்ரோ இணைந்து ரூ.470 கோடி மதிப்பீட்டில் புவி அறிவியல் செயற்கைக்கோள், நிசார்-ஐ உருவாக்கியுள்ளது: மத்திய அமைச்சர் டாக்டர் ஜிதேந்திர சிங் தகவல்
நாசா மற்றும் இஸ்ரோ இணைந்து ரூ.470 கோடி மதிப்பீட்டில் புவி அறிவியல் செயற்கைக்கோள், நிசார்-ஐ உருவாக்கியுள்ளது என்று மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார். இரட்டை அதிர்வெண் ரேடார் ஒப்புமை செயற்கைக்கோளை வடிவமைத்து, மேம்படுத்தி தொடங்குவது தான் நிசார் செயற்கைக்கோளின் முக்கிய நோக்கமாகும். இதன் மூலம் மேற்பரப்பு சிதைவு தொடர்பான ஆய்வுகளை மேற்கொள்ளவும், நிலப்பரப்பு உயிரி அமைப்பு, இயற்கை ஆதார வழித்தடங்கள் போன்றவற்றை விரிவாக தெரிந்துகொள்வது தொடர்பான புத்தம்புது செயல்பாடுகளை ஏற்படுத்த முடியும்.
இந்த தகவலை மாநிலங்களவையில் பேசிய மத்திய அமைச்சர் டாக்டர் ஜிதேந்திர சிங் தெரிவித்துள்ளார்.
மத்திய அமைச்சரவை
ஆப்பிரிக்காவின் வளர்ச்சி ஒத்துழைப்பு தொடர்பான இந்தியா – ஐக்கிய அரபு நாடுகள் இடையேயான புரிந்துணர்வு ஒப்பந்தம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை, ஆப்பிரிக்காவின் வளர்ச்சி ஒத்துழைப்பு தொடர்பான இந்தியா – ஐக்கிய அரபு நாடுகளுக்கு இடையேயான புரிந்துணர்வு ஒப்பந்தத்திற்கு ஒப்புதல் வழங்கியுள்ளது. ஆப்பிரிக்காவில் வளர்ச்சிக்கான திட்டங்களை செயல்படுத்துவதில் இரு நாடுகளின் ஒத்துழைப்புக்கான கட்டமைப்பை உருவாக்குவது தொடர்பாக புரிந்துணர்வு ஒப்பந்தத்தில் குறிப்பிடப்பட்டுள்ளது.
பலன்கள்
இந்தியா மற்றும் ஆப்பிரிக்க நாடுகளுக்கு இடையேயான அரசியல் மற்றும் பொருளாதார ரீதியான உறவை இது வலுப்படுத்தும்.